KOMISSION ASETUS (ETY) N:o 2319/74, annettu 10 päivänä syyskuuta 1974, tiettyjen sellaisten viininviljelyalueiden määrittämisestä, jotka voivat tuottaa kokonaisvahvuudeltaan enintään 17° alkoholia sisältäviä pöytäviinejä



Virallinen lehti nro L 248 , 11/09/1974 s. 0007 - 0007

Suomenk. erityispainos Alue 3 Nide 6 s. 0027

Kreikank. erityispainos: Luku 03 Nide 11 s. 0049

Ruotsink. erityispainos Alue 3 Nide 6 s. 0027

Espanjank. erityispainos: Luku 03 Nide 7 s. 0257

Portugalink. erityispainos: Luku 03 Nide 7 s. 0257



KOMISSION ASETUS (ETY) N:o 2319/74, annettu 10 päivänä syyskuuta 1974, tiettyjen sellaisten viininviljelyalueiden määrittämisestä, jotka voivat tuottaa kokonaisvahvuudeltaan enintään 17° alkoholia sisältäviä pöytäviinejä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteiseksi järjestämiseksi säädetyistä lisäsäännöksistä 28 päivänä huhtikuuta 1970 annetun neuvoston asetuksen (ETY) N:o 816/70(1), sellaisena kuin se on viimeksi muutettuna asetuksella (ETY) N:o 1532/74(2), ja erityisesti sen 39 artiklan, ottaa huomioon viinikaupan yhteisestä järjestämisestä asteittain annetun neuvoston asetuksen N:o 24(3), sellaisena kuin se on muutettuna asetuksella (ETY) N:o 816/70, ja erityisesti sen 5 artiklan, sekä katsoo, että asetuksen (ETY) N:o 816/70 liitteessä II olevan 10 kohdan pöytäviinin määritelmässä pöytäviiniksi katsotaan kokonaispitoisuudeltaan enintään 15° alkoholia sisältävä viini; tämä raja nostetaan kuitenkin 17°:een sellaisten viinien osalta, joita tuotetaan tietyillä vielä määrittelemättömillä viininviljelyalueilla, sanotun kuitenkaan rajoittamatta muiden vaatimusten soveltamista, kyseeseen voivat tulla vain alueet, joissa on erityisesti ilmaston vuoksi erityiset tuotanto-olosuhteet, tiettyjen sellaisten viininviljelyalueiden määrittämisestä, jotka voivat tuottaa kokonaisvahvuudeltaan enintään 17° alkoholia sisältäviä pöytäviinejä 28 päivänä heinäkuuta 1970 annettua komission asetusta (ETY) N:o 1503/70(4) ei sovelleta enää 31 päivän joulukuuta 1971 jälkeen; tuottajat ovat kuitenkin jatkaneet erillisten ilmoitusten tekemistä näistä viineistä, ja jäsenvaltiot ovat edelleen ottaneet ne huomioon vuosittaisissa ilmoituksissaan; tämän vuoksi on mahdollista soveltaa tätä asetusta taannehtivasti 1 päivästä tammikuuta 1972, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 816/70 liitteessä II olevassa 10 kohdassa tarkoitetut viininviljelyalueet kuuluvat C III -vyöhykkeeseen ja sijaitsevat alle 600 metrin korkeudessa. 2 artikla 1. Tuottajien on ilmaistava sato- ja varastoilmoituksista annetun komission asetuksen N:o 134(5), sellaisena kuin se on muutettuna 17 päivänä kesäkuuta 1970 annetulla asetuksella (ETY) N:o 1136/70(6), 2 artiklan 1 kohdassa tarkoitetuissa ilmoituksissa selkeästi se pöytäviinimäärä, jonka he ovat tuottaneet ja jonka alkoholipitoisuus on 15° 17°. 2. Jäsenvaltioiden on toimitettava komissiolle asetuksen N:o 134 7 artiklan 3 kohdan mukaisesti ilmoitusten yhteenveto, josta ilmenee tuottajien tuottamat alkoholipitoisuudeltaan 15° 17° olevat pöytäviinimäärät. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1972. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä syyskuuta 1974. Komission puolesta Puheenjohtaja François-Xavier ORTOLI (1) EYVL N:o L 99, 5.5.1970, s. 1 (2) EYVL N:o L 166, 21.6.1974, s. 1 (3) EYVL N:o 30, 20.4.1962, s. 989/62 (4) EYVL N:o L 166, 29.7.1970, s. 30 (5) EYVL N:o 111, 6.11.1962, s. 2604/62 (6) EYVL N:o L 134, 19.6.1970, s. 4